বসিরহাটে হাজির জীবন্ত দেবতা। আর সেই দেব-দর্শনে আশ-পাশের গ্রাম থেকে ছুটে আসছেন হাজারে হাজারে মানুষ। সোমবার সকালে বসিরহাটের বাগুন্ডি গ্রামের একটি মন্দিরের চাতালে একটি কচ্ছপ দেখা যায়। কচ্ছপটিকে দেবতা জ্ঞানে পুজো করতে শুরু করেন গ্রামবাসীরা। কচ্ছপের কাছে নানারকম মানতও শুরু করেন গ্রামের মানুষজন। কচ্ছপটির পিঠে তেল সিঁদুর মাখিয়ে, ফুল চন্দন দিয়ে পুজো শুরু করেন তাঁরা্।
পুরান অনুযায়ী সমুদ্র-মন্থনের সময়ে যখন মন্থন-দণ্ড হিসাবে ব্যবহৃত মন্দার পর্বত সমুদ্র গর্ভে তলিয়ে যাচ্ছিল, তখন ভগবান বিষ্ণু কচ্ছপের রূপ নিয়ে নিজের পিঠে মন্দর পর্বতকে ধারণ করেন। সেটিকেই বলা হয়ে বিষ্ণুর কূর্ম অবতার। মন্দির থেকে কচ্ছপ উদ্ধার হওয়ায় মন্দিরে ভগবানের আবির্ভাব হয়েছে বলে মত মন্দিরের সেবায়েত থেকে গ্রামবাসীদের।
দেখুন ভিডিও—